CELEX: 32007R1242
Language: hu
Date: 2007-10-24 00:00:00
Title: A Bizottság 1242/2007/EK rendelete ( 2007. október 24. ) az Unió legkülső régiói részére egyedi mezőgazdasági intézkedések megállapításáról szóló 247/2006/EK tanácsi rendelet alkalmazására vonatkozó egyes részletes szabályok megállapításáról szóló 793/2006/EK rendelet módosításáról

25.10.2007   
            
            
               HU
            
            
               Az Európai Unió Hivatalos Lapja
            
            
               L 281/5
            
         
      A BIZOTTSÁG 1242/2007/EK RENDELETE
   
   (2007. október 24.)
   az Unió legkülső régiói részére egyedi mezőgazdasági intézkedések megállapításáról szóló 247/2006/EK tanácsi rendelet alkalmazására vonatkozó egyes részletes szabályok megállapításáról szóló 793/2006/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Unió legkülső régiói részére egyedi mezőgazdasági intézkedések megállapításáról szóló, 2006. január 30-i 247/2006/EK tanácsi rendeletre (1) és különösen annak 25. cikkére,
   mivel:
   
               (1)
            
            
               A 793/2006/EK bizottsági rendelet (2) alkalmazása során nyert tapasztalatok alapján úgy tűnik, hogy a fenti rendelet egyes rendelkezéseit ki kell igazítani.
            
         
               (2)
            
            
               A mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló, 2000. június 9-i 1291/2000/EK bizottsági rendelet (3) rendelkezik az igazolások számítógépes rendszerek használatával történő kiadásáról és használatáról; az erre a lehetőségre való utalásokat be kell építeni a 793/2006/EK rendeletbe.
            
         
               (3)
            
            
               A 793/2006/EK rendelet 29. cikkének első francia bekezdése csak az egyedi ellátási szabályokhoz tartozó támogatásokat tartalmazza, amelyek az év során bármikor kifizethetők. Ezt további intézkedésekkel kell kiegészíteni a program megfelelő működésének és hatékonyságának biztosítása érdekében. Lehetővé kell tenni ezért, hogy az élő állatok importja és szállítása, valamint az érintett rendelet 50. cikkében említett intézkedések esetében is lehessen az év során bármikor teljesíteni a kifizetéseket.
            
         
               (4)
            
            
               A 793/2006/EK rendelet 49. cikkében meghatározott, a programok módosítására vonatkozó eljárásokat pontosítani kell. Indokolt az átfogó program módosítása iránti kérelmek benyújtására és a Bizottság általi jóváhagyására, valamint a módosítások alkalmazásának időzítésére vonatkozó szabályok részletezése. A költségvetési szabályok miatt a jóváhagyott módosításokat a módosítás iránti kérelmet követő év január 1-jétől kell alkalmazni. Különbséget kell tenni továbbá a jelentős módosítások, amelyekhez bizottsági határozat általi jóváhagyás szükséges, és a kisebb módosítások között, amelyekről csak értesíteni kell a Bizottságot tájékoztatás céljából.
            
         
               (5)
            
            
               A 793/2006/EK rendelet 50. cikkének jelenlegi szövegét egyértelművé és pontosabbá kell tenni, utalással a 247/2006/EK rendelet vonatkozó cikkére.
            
         
               (6)
            
            
               Az egyedi ellátási szabályokhoz tartozó támogatások céljára elektronikus tanúsítványok használatának lehetősége tekintetében, és az élő állatok importja és szállítása, valamint a 793/2006/EK rendelet 50. cikkében említett intézkedések esetében a kifizetések teljesítésének egész éven át fennálló lehetősége tekintetében a 2006-ig érvényes korábbi szabályokról való zökkenőmentes átállás biztosítása érdekében az 5. cikk (2) bekezdésének, a 7. cikk (2) bekezdésének és a 29. cikknek a módosítása attól az időponttól alkalmazandó, amikor a Bizottság értesíti az érintett tagállamot átfogó programjának jóváhagyásáról, a 247/2006/EK rendelet 24. cikkének (2) bekezdésével összhangban.
            
         
               (7)
            
            
               A 793/2006/EK rendeletet ezért ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
            
         ELFOGADTA EZT A RENDELETET:
   1. cikk
   A 793/2006/EK rendelet a következőképpen módosul:
   
               1.
            
            
               Az 5. cikk (2) bekezdésének második albekezdése helyébe a következő szöveg lép:
               „Az 1291/2000/EK rendelet 8. cikkének (5) bekezdése, 13., 15., 17., 18., 19., 21., 23., 26., 27., 29–33. és 36–41. cikke értelemszerűen alkalmazandó e rendelet sérelme nélkül.”
            
         
               2.
            
            
               A 7. cikk (2) bekezdésének második albekezdése helyébe a következő szöveg lép:
               „Az 1291/2000/EK rendelet 8. cikkének (5) bekezdése, 13., 15., 17., 18., 19., 21., 23., 26., 27., 29–33. és 36–41. cikke értelemszerűen alkalmazandó e rendelet sérelme nélkül.”
            
         
               3.
            
            
               A 29. cikk első francia bekezdése helyébe a következő szöveg lép:
               
                           „—
                        
                        
                           az egyedi ellátási szabályokhoz, az élő állatok importját és szállítását érintő intézkedésekhez, valamint az 50. cikkben említett intézkedésekhez tartozó támogatások esetében egész éven át,”.
                        
                     
         
               4.
            
            
               A 49. cikk helyébe a következő szöveg lép:
               „49. cikk
               A programok módosítása
               (1)   A 247/2006/EK rendelet 24. cikkének (2) bekezdésével összhangban engedélyezett átfogó programok módosításait be kell nyújtani a Bizottsághoz és kellően alá kell támasztani, különösen a következő információk megadásával:
               
                           a)
                        
                        
                           az átfogó program módosítását alátámasztó indokok és végrehajtási problémák;
                        
                     
                           b)
                        
                        
                           a módosítás várható hatásai;
                        
                     
                           c)
                        
                        
                           a kötelezettségvállalások finanszírozására és ellenőrzésére vonatkozó következmények.
                        
                     
                  Vis maior és kivételes körülmények esetét kivéve a tagállamok évente és programonként legfeljebb egyszer nyújtanak be programmódosítás iránti kérelmeket és legkésőbb minden év szeptember 30-ig.
               Ha a Bizottság nem emel kifogást a kérelmezett módosítások ellen, a módosítások az értesítés évét követő év január 1-jétől alkalmazandók.
               A módosítások korábban alkalmazhatók, ha a Bizottság a harmadik albekezdésben említett időpont előtt írásban megerősíti a tagállam számára, hogy a bejelentett módosítások megfelelnek a közösségi jogszabályoknak.
               Ha a bejelentett módosítás nem felel meg a közösségi jogszabályoknak, a Bizottság tájékoztatja erről a tagállamot és a módosítás nem alkalmazható, amíg a Bizottsághoz nem érkezik be megfelelőnek minősíthető módosítás.
               (2)   Az (1) bekezdéstől eltérve a következő módosítások esetében a Bizottság értékeli a tagállamok javaslatait és benyújtásuktól számítva legkésőbb négy hónapon belül határoz a jóváhagyásukról, a 247/2006/EK rendelet 26. cikkének (2) bekezdésében említett eljárással összhangban:
               
                           a)
                        
                        
                           új intézkedések vagy támogatási rendszerek bevezetése az átfogó programba; és
                        
                     
                           b)
                        
                        
                           az egyes már létező intézkedésekre vagy támogatási rendszerre már jóváhagyott támogatás egységnyi szintjének a módosítás iránti kérelem benyújtásának időpontjában alkalmazandó összeg több mint 50 %-ával történő megemelése.
                        
                     (3)   A tagállamok számára engedélyezni kell a következő módosításokat az (1) bekezdésben meghatározott eljárás lefolytatása nélkül, feltéve, hogy a módosításokról értesítik a Bizottságot:
               
                           a)
                        
                        
                           előzetes ellátási mérlegek esetében az egyes támogatási szinteknek legfeljebb 20 %-os változtatása, vagy az ellátási szabályok hatálya alá tartozó érintett termékek mennyiségének és következésképp az egyes termékvonalak támogatására előirányzott globális támogatási összegnek a megváltoztatása; és
                        
                     
                           b)
                        
                        
                           a helyi termelést támogató közösségi programok esetében az egyes intézkedésekre szánt pénzügyi előirányzatnak vagy a támogatások egységnyi összegének a módosítási kérelem benyújtásakor alkalmazandó összegekhez képest 20 %-os sávon belül lefelé vagy felfelé történő módosítása;
                        
                     
                           c)
                        
                        
                           a 2658/87/EGK tanácsi rendeletben (4) meghatározott, a támogatásban részesülő termékek azonosítására használt kódok és leírások módosítását követő módosítások, amennyiben ezek a módosítások nem jelentik maguknak a termékeknek a megváltoztatását.
                        
                     Ezek a módosítások nem alkalmazhatók a Bizottsághoz való beérkezésük napját megelőzően. A módosításokat évente csak egyszer lehet végrehajtani, kivéve vis maior vagy kivételes körülmények esetében, az ellátási szabályok hatálya alá tartozó termékek mennyiségének módosítása, valamint a 2658/87/EGK rendelet értelmében a statisztikai nómenklatúra és a közös vámtarifa kódjainak módosítása esetében.
            
         
               5.
            
            
               Az 50. cikk helyébe a következő szöveg lép:
               „50. cikk
               Tanulmányok, demonstrációs projektek, képzések, illetve technikai segítségnyújtási intézkedések finanszírozása
               A tanulmányok, demonstrációs projektek, képzések, illetve technikai segítségnyújtási intézkedések finanszírozásához szükséges összegek a 247/2006/EK rendelet 24. cikke (2) bekezdésének megfelelően jóváhagyott programban nem haladhatják meg az említett rendelet 23. cikke (2) bekezdése szerint az egyes programoknak nyújtott teljes finanszírozási összeg 1 %-át.”
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Az 1. cikk (1) bekezdése, az 1. cikk (2) bekezdése és az 1. cikk (3) bekezdése azonban minden érintett tagállamban attól az időponttól alkalmazandó, amikor a Bizottság értesítést küld az adott tagállam átfogó programjának jóváhagyásáról, a 247/2006/EK rendelet 24. cikkének (2) bekezdésével összhangban.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. október 24-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 42., 2006.2.14., 1. o. A 2013/2006/EK rendelettel (HL L 384., 2006.12.29., 13. o.) módosított rendelet.
   
      (2)  HL L 145., 2006.5.31., 1. o. A 852/2006/EK rendelettel (HL L 158., 2006.6.10., 9. o.) módosított rendelet.
   
      (3)  HL L 152., 2000.6.24., 1. o. A legutóbb az 1913/2006/EK rendelettel (HL L 365., 2006.12.21., 52. o.) módosított rendelet.
   
      (4)  HL L 256., 1987.9.7., 1. o.”